Document ID: 32008R0464

ΚΑΝΟΝΙΣΜΌΣ (ΕΚ) αριθ. 464/2008 ΤΗΣ ΕΠΙΤΡΟΠΉΣ
της 28ης Μαΐου 2008
για τον καθορισμό του συμπληρωματικού ποσού που χορηγείται στο πλαίσιο της περιόδου εμπορίας 2007/08 για τις ντομάτες στη Βουλγαρία σύμφωνα με τον κανονισμό (ΕΚ) αριθ. 104/2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας,
τον κανονισμό (ΕΚ) αριθ. 104/2007 της Επιτροπής, της 2ας Φεβρουαρίου 2007, με τον οποίο καθορίζεται, για την περίοδο εμπορίας 2007/08, το ποσό της ενίσχυσης για τις ντομάτες που προορίζονται για μεταποίηση (1), και ιδίως το άρθρο 2 παράγραφος 2,
Εκτιμώντας τα ακόλουθα:
(1)
Οι ποσότητες μεταποιημένων ντοματών που έτυχαν ενίσχυσης για την περίοδο εμπορίας 2006/07 οι οποίες κοινοποιήθηκαν από τα κράτη μέλη σύμφωνα με το άρθρο 39 παράγραφος 2 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2) υπερβαίνουν το κοινοτικό ανώτατο όριο του 11,8 %. Συνεπώς, κρίνεται σκόπιμο να χορηγηθεί συμπληρωματικό ποσό μετά την περίοδο εμπορίας 2007/08 στα κράτη μέλη που προσχώρησαν στην Ευρωπαϊκή Ένωση την 1η Ιανουαρίου 2007 και στα οποία δεν σημειώθηκε υπέρβαση του εθνικού ανωτάτου ορίου ή σημειώθηκε υπέρβαση του ορίου κατά ποσοστό μικρότερο του 25 %.
(2)
Για την περίοδο εμπορίας 2007/08, δεν σημειώθηκε υπέρβαση του ανωτάτου ορίου της Βουλγαρίας. Συνεπώς, πρέπει να χορηγηθεί συμπληρωματικό ποσό 8,62 ευρώ ανά τόνο στο εν λόγω κράτος μέλος.
(3)
Για την περίοδο εμπορίας 2007/08, οι παραγωγοί της Ρουμανίας δεν υπέβαλαν αιτήσεις ενίσχυσης όσον αφορά τις ντομάτες που προορίζονται για μεταποίηση. Ως εκ τούτου, δεν πρέπει να χορηγηθεί συμπληρωματικό ποσό σ’ αυτό το κράτος μέλος για την εν λόγω περίοδο εμπορίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το συμπληρωματικό ποσό των 8,62 ευρώ ανά τόνο ντοματών που προορίζονται για μεταποίηση, το οποίο αναφέρεται στο άρθρο 2 παράγραφος 2 του κανονισμού (ΕΚ) αριθ. 104/2007, χορηγείται στη Βουλγαρία μετά την περίοδο εμπορίας 2007/08.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 2008.

Labels: 17
19
5
3
18